اسلام آباد (آن لائن) پی آئی اے نا 2 پائلٹ و اسہ ایئر ہوسٹس اٹ کورونا دَین نا ٹیسٹ مثبت بننگ آن پد پائلٹ آک عراق اٹ گٹ پاکستانی تے وطن آپدی اتنگ آن نمن مسر۔ پی آئی اے نا 2 پائلٹ و اسہ ایئر ہوسٹس اٹ کورونا دَین نا پک مننگ آن پد گڑتی تے اینک کپننگ آ پی آئی اے نا پائلٹ آتا نمائندہ تنظیم پالپا و پی آئی اے انتظامیہ ٹی جھیڑہ برجاءِ ہراکان گڈ عراق اٹ گٹ پاکستانی تے پدی اتنگ کن اسلام آباد آن بغداد آ راہی مروک پرواز پی کے9813 پائلٹ آتا نمن مننگ آن پد ہُرے مس۔ شیڈول نا رد اٹ پرواز ءِ سَے شنبے نادے سہب انا 5 بجہ غا مسافر آتے اتنگ کن بغداد آ راہی مروئی ئس۔
